Viborger Samler, 1838-12-01
J Nestved Ugeblad var for nogen Tid siden fortalt en oprørende Historie og skammelige Mishandlinger, som i Landsbyen Hammer i Sjælland vare blevne tilføiede en forhenværende Kjøbmand i Nestved, ved Navn Maitland. Kjøbenhavnspostens har nu indhentet nærmere Oplysninger om denne Sag, der end- ogsaa var gaaet over i svenske Blade, og man seer deraf, at her atter er gjort en Elephant af en Myg. Maitland, skildres af alle under Forhørerne Anførte som i høi Grad, drikfældig og, naar han er beruset, trættekjær og ustyrlig, hvilket hans Kone da især maa undgjælde for. Han har selv tilstaaet, at han i saadan Tilstandlofte har banket hende; men hun er dog ikke den Eneste, han har viist sit onde Lune imod, da han ogsaa hyppigt paa Gaden har yppet Klammeri med Byens Karle og Drenge, ligesom det er oplyst, at han i Fuldskab har trængt ind hos en Jndsidder Familie, der beboer en Stue i hans Huus, med Hug og Slag overfaldt Konen, som laa i Barselseng, og en anden Gang truet hende med en Kniv. Maitlands egen Kone maatte imidlertid, ved slige Leiligheder, især holde for. Ofte maatte hun, i Andres Paasyn, dandse paa Hosesokkerne for ham, medens han selv, siddende paa Sengen, sang dertil; undertiden trak han hende afklædt ud i Gadekjæret og vaskede hende med en Skruppe, samt gav hende Riis paa posteriora o. s. v. En besynderlig Passion var der ogsaa hos Maitland at illuminere, og det er notorisk, at han saaledes oftere har oplyst sit Huus, især, som han har forklaret, paa hans Kones Fødselsdag. Da denne nu forestod, fortalde han i Byen, at hans Huus, der kun har et eneste Vindue, skulde paa den Dag illumineres med 24 Lys. Dette foraarsagede, at Byens Ungdom den Aften samledes derudenfor, og gav nærmest Anledning til de omtalte Uordener, derdog langt fra ere gaaede saa vidt, som i Nestved Ugeblad er fortalt; hvilket blandt Andet bedst skjønnes deraf, at hele den lidte Skade af Maitland og Kone selv under Forhøret er taxeret til 1 Mk. 6 s. Ligesaa usandt er det, at Maitland ei har turdet vise sig paa Gaden af Frygt for at blive stenet. Han har selv tilstaaet, at Saadant ikke er skeet; men at kun for længere Tid siden en Dreng, han havde været i Trætte med, kastede en Steen efter ham, da de skiltes ad Odense. J Løverdags Aftes Kl. 6 1/2 ankom Hs. kongl. H. Prinds Christian med Gemalinde hertil. De modtoges af Dragonregimentets samtlige Officierer med en Afdeling Dragoner samt det ridende borgerlige Corps. J den saakaldte Runddeel bod Borgermesteren, Justitsraad, Ridder, Reimuth, i Spidsen for Magistraten og Borgerrepræsentanterne, det ædle Fyrstepar velkommen i nogle faa hjertelige Ord. Med Hs. kgl. H. naadigste Tilladelse ledsagede det smukke Fodjægercorps, anført af sin Chef, Capitain Hansen, med Fakler D. K. H. til Slottet. Ved et brillant Fakkeltog af Regimentets Officierer, og Underofficierer og Aftenen blev en Sang afsungen, hvorpaa Chefen Hr. Kammerherre Oberst von Levetzau i en liden Tale tolkede Regimentets Følelser. Hele Byen var illumineret og foran flere Bygninger brændte Beegkrandse. - Her i Byen circulerer falske Femrigsbankdaler=Sedler. De ere temmelig vel eftergjorte, men Vandtrækkene og Stemplerne i Papiret mangler, ogsaa kjendes de let paa Underskrifterne der ved Sammenligning med de paa de ægte Sedler værende strax sees at være efterskrevne. Farven falder sortegraae, og de ere i Breden lidt mindre end de ægte Sedler. (Hemp. Av.)Man er her – skrives der fra Holsteen – meget spændt paa, hvorledes det efter Nytaar skal gaae med den nye Told. Kunne de store Vareforraad, som vedblivende indføres ufortoldede i Ditmarsken og der blive opdyngede, da bringes ufortoldede over Ejderen, saa ville naturligviis Kjøbmændene paa Vestkysten af Slesvig lide derved; men skulle med Nytaar alle Varer i Ditmarsken fortoldes, da vilde det være Uretfærdighed imod Provindsen, som dog aabenbart endnu har Ret til fri Jndførsel. Rygtet siger, at der skal forlægges et Jnf. Regiment til Meldorf og Brunsbuttel. Men denne Forsigtighedsregel synes at være overflødig, ja endog skadelig, thi Stemningen er meget god: Man finder sig i det, som ei kan undgaaes.